2,5 kuune näitab keelt 30.10.07 / Lasteneuroloogia
Külastaja küsib:
Tere!
Käisime oma 2,5 kuuse tütrega perearsti soovitusel neuroloogi vastuvõtul, kuna käed ja jalad on spastilised - käsi hoiab rusikas, pöialt ei kipu peopesast välja võtma, varbad kronksus, jalgu täistallaga kõvale pinnale ei pane. Muidu areng hea, hoiab pead, tõstab kõhuli olles rindkeret ja hoiab end küünarnukkidel, päkkadest toetatuna lükkab end edasi, naeratab ja "kõneleb" palju. Neuroloog tõdes, et jäsemetes on tõesti toonus, soovitas massaazhi, aga siis ütles, et lapsel on "rohked manipulatsioonid keelega" ja vihjas, et tegemist võib olla tõsise probleemiga. Palusin öelds, millisega, aga ta lihtsalt käskis 6.elukuul tagasi tulla. Tüdruk näitab tõesti sageli keelt, pigem just erutatuna ja enamasti lutsutab ülahuult. Olen väga mures, mõtlen kogu aeg, et mida see arsti vihje võis tähendada. Kas oskate öelda, millest keele näitamine võib olla põhjustatud - ja mida neuroloog võis silmas pidada?
Arst vastas:
dr Anu Sööt
Laste neuroloog
Elite Erakliinik
Tere,
aitäh küsimast, kuid ma tõesti ei tea, mida arst sellise väljendusega silmas pidas kui laps on hästi arenenud. Arvan, et Teil pole vaja asjata muretseda-selguse saamiseks pöörduge uuesti sama arsti juurde või mõne teise neuroloogi juurde nn. teise arvamuse saamiseks.
Edu Teile!
Lugupidamisega,
dr. Anu Sööt
Nõuanded teemal: Lasteneuroloogia
Minu laps 2,5 kuune. Sündid 38+4 ja apgar oli 8-8. Sündides kaal 2700, pikkus 49cm ja peaümbermööt 35 cm. 1,5 kuuselt oli peaümbermõõt 39,4 cm, ja nüüd 2,5 kuuselt 41 cm. Lapse pikkus on praegu 64 cm ja ...
Vastas dr Anu Sööt
Tere,
aitäh küsimast! Kuna lapse pea kasvas esimese 1,5 kuuga natuke üle keskmise kiirusega, siis oli UH kindlasti näidustatud kuigi lapse areng on eakohane. Kui 1k möödudes on lapse areng hea, pea ...
Tere dr. Sööt!
Kuna mu 2,5 kuune laps on väga rahutu ja väga aktiivne, siis soovitas üks lastearst mul anda Tinctura Leonuri ( veistesüdamerohutinktuur ) 5 tilka 3x päevas nädal aega. Kuid info ...
Vastas dr Anu Sööt
Tere,
aitäh pöördumast! Julgen küll soovitada Leonuri tinktuuri, mida kasutatakse juba rahututel vastsündinutel. Sellise väikese annuse korral ei ole näinud kõrvaltoimeid.
Arvan, et rahhiiti ...
Tere,
Probleemiks on, et 2,5-aastane tütar kardab paaniliselt kõvemat müra (n. mootorrattad, traktorid, kui teleri hääl kogemata liiga kõvaks keerata jne.). Reageerib sellele nii, et hakkab nutma ...
Vastas dr Anu Sööt
Tere,
aitäh küsimast! Arvan, et võiksite oma last siiski kõrvaarstiga konsulteerida, kuigi arvan, et see probleem möödub lapse kasvades.
Lugupidamisega,
dr. Anu Sööt
Olen natuke mures, kuna laps armastab pead hoida rohkem paremal pool. Näiteks ei taha sülle võtmisel näoga vaadata vasakule poole, paneme teistpidi, ikka vaatab paremale. Selili olles jälgib küll esemeid ...
Vastas dr Anu Sööt
Tere!
Aitäh küsimast!
Kui laps hoiab pead rohkem ühele poole, siis viitab see eeskätt lihastoonuse ebavõrdsele jaotumisele kahe kehapoole vahel. Alati on selleks ka põhjus, mille peaks selgitama ...
Vaata kõiki nõustamisi